Πανδημία γρίπης 2009

Η πανδημία γρίπης του 2009 ήταν μια πανδημία της γρίπης H1N1 (στα πρώτα της στάδια χαρακτηριζόταν απλώς επιδημία) που προκαλείται από τον ιό H1N1 και μεταδίδεται από άνθρωπο σε άνθρωπο. Πρόκειται για μια μετάλλαξη της γρίπης με γενετικό υλικό από τέσσερις προϋπάρχουσες μορφές του ιού: δύο από τη γρίπη των χοίρων (ένα από Βόρεια Αμερική και ένα από Ευρασία), ένα από τη γρίπη των πτηνών, και ένα από την ανθρώπινη κοινή γρίπη.

Άλλες ονομασίες του νέου ιού περιλαμβάνουν:
γρίπη Α (Η1Ν1): ονομασία από τον Παγκόσμιο Οργανισμό Υγείας.
ιός της νέας γρίπης (novel flu virus): ονομασία της Ευρωπαϊκής Επιτροπής.
 γρίπη των χοίρων: η επικρατέστερη λαϊκή ονομασία, αλλά οι περισσότερες κυβερνήσεις δεν συμφωνούν γιατί μια τέτοια ονομασία ίσως να κατέστρεφε την εμπιστοσύνη των καταναλωτών στο χοιρινό κρέας, με άσχημες επιπτώσεις για την κτηνοτροφική βιομηχανία.
 Μεξικανική γρίπη:Radio Netherlands. WHOs call new strain of H1N1 "Mexican flu"  (29 Απριλίου 2009).  ονομασία που προτάθηκε από το Ισραήλ επειδή ο ιός πρωτοεμφανίστηκε στο Μεξικό, αλλά η κυβέρνηση του Μεξικού εναντιώθηκε σε αυτό το όνομα, καθώς σημαντικά έσοδα της χώρας προέρχονται από τουρίστες.
 Βορειοαμερικανική γρίπη 
 γρίπη προερχόμενη από τη γρίπη των χοίρωνUnited States Centers for Disease Control. Morbidity and Mortality Weekly Report: Update: Infections With a Swine-Origin Influenza A (H1N1) Virus --- United States and Other Countries, 28 Απριλίου 2009 
 γρίπη H1N1 του 2009, καθώς ο ιός είναι τύπου H1N1

Η γρίπη πρωτοεμφανίστηκε στο Μεξικό, ενώ τον Ιούνιο του 2009 ο Παγκόσμιος Οργανισμός Υγείας ανακοίνωσε πως η επιδημία είχε μεταβληθεί σε πανδημία. Το 2010 το British Medical Journal ξεκίνησε έρευνα σχετικά με πιθανές συγκρούσεις συμφερόντων των ειδικών του Π.Ο.Υ. Σε συνεργασία με το Bureau of Investigative Journalism αποκάλυψε ότι επιστήμονες σε θέσεις κλειδιά για την πανδημία εργάζονταν για φαρμακευτικές εταιρίες, τις οποίες συνέφεραν οι οδηγίες του Π.Ο.Υ. για την αντιμετώπιση της γρίπης. Ο Π.Ο.Υ παραδέχτηκε αντιφάσεις στην πολιτική για συγκρούσεις συμφερόντων.http://www.bmj.com/content/340/bmj.c2912.fullhttp://www.bmj.com/content/340/bmj.c3167.full

Στις 10 Αυγούστου του 2010, ο ΠΟΥ ανακοίνωσε πως ιός Η1Ν1 ολοκλήρωσε τον κύκλο του και η πανδημία έχει πλέον τελειώσει. Συνολικά, από την εμφάνιση της ασθένειας στο Μεξικό τον Απρίλιο του 2009 έως τον Αύγουστο του 2010 είχαν επιβεβαιωθεί σχεδόν 18.500 θάνατοι από τον ιό, σε 214 χώρες."Λήξη πανδημίας σήμανε ο Παγκόσμιος Οργανισμός Υγείας", Το Βήμα, 10 Αυγούστου 2010 

 Η εξέλιξη της πανδημίας 
350px|thumb|right|
Πιστεύεται πως η επιδημία ξεκίνησε το Μάρτιο του 2009Swine Flu Timeline  . Στις 29 Απριλίου 2009 ο Παγκόσμιος Οργανισμός Υγείας ανακοίνωσε πως ο ιός και η μέχρι τότε πορεία του κάλυπτε τις προϋποθέσεις για τη Φάση 5  στην κλίμακα συναγερμού του Οργανισμού, που σήμαινε ότι ο ιός μεταδίδεται από χώρα σε χώρα. Το επόμενο και ανώτερο επίπεδο συναγερμού ήταν η Φάση 6, που σημαίνει ότι η επιδημία της ασθένειας έχει μεταβληθεί σε πανδημία. 

Στις 9 Ιουνίου του 2009, ο Παγκόσμιος Οργανισμός ανέφερε ότι ο κόσμος είναι πολύ πολύ κοντά σε μια πανδημία του ιού της νέας γρίπης Α (Η1Ν1), αφού ο ιός είχε προσβάλει περισσότερα από 26 χιλιάδες άτομα σε 34 χώρες.Νooz.gr , ΠΟΥ: Κοντά σε πανδημία γρίπης, 9 Ιουνίου 2009.

Στις 11 Ιουνίου του 2009, ο Παγκόσμιος Οργανισμός Υγείας, ανακοίνωσε  ότι ανεβάζει το επίπεδο συναγερμού στη Φάση 6. Η πανδημία της νέας γρίπης Α (Η1Ν1), ήταν η πρώτη μετά από 41 χρόνια.in.gr  Πανδημία γρίπης των χοίρων κηρύττει ο Παγκόσμιος Οργανισμός Υγείας, 11 Ιουνίου 2009 Στις 16 Ιουλίου ο ΠΟΥ ανακοίνωσε ότι σταματά την καταγραφή αριθμού κρουσμάτων ανά χώρα, καθώς η έκταση της πανδημίας είναι τέτοια ώστε η επιβεβαίωσή τους να απασχολεί το σύνολο σχεδόν των ιατρικών εργαστηρίων κάθε χώρας.Pandemic (H1N1) 2009 briefing note 3 (revised) Παγκόσμιος Οργανισμός Υγείας 

Η Ολλανδία ανακοίνωσε στις 28 Δεκεμβρίου 2009 ότι τελείωσε η επιδημία της γρίπης Η1Ν1 στη χώρα αυτή.Τέλος η επιδημία της νέας γρίπης στην Ολλανδία, Ελευθεροτυπία, 28 Δεκεμβρίου 2009.

Σύμφωνα με τον ΠΟΥ, τουλάχιστον 12.220 άνθρωποι στον πλανήτη είχαν πεθάνει από τη νέα γρίπη, από την έναρξη της πανδημίας τον Απρίλιο του 2009 ως τον Δεκέμβριο του ίδιου χρόνου.in.gr, Περισσότερα από 12.200 τα θύματα της νέας γρίπης παγκοσμίως το 2009, 30 Δεκεμβρίου 2009.

Ο ίδιος οργανισμός ανακοίνωσε στις 11 Ιουνίου 2010 ότι η πανδημία γρίπης είχε λιγότερα θύματα από την κοινή γρίπη. Ειδικότερα, από την πανδημία του 2009 πέθαναν σε όλο τον κόσμο 18.156 πολίτες, την στιγμή που οι θάνατοι από την εποχική γρίπη κυμαίνονται από 250.000-500.000 παγκοσμίως.Ελευθεροτυπία, «Τζίφος» η πανδημία της νέας γρίπης, 11-6-2010. 

Επίσημα, η πανδημία έληξε στις 10 Αυγούστου 2010. Μέχρι εκείνη την ημέρα οι θάνατοι υπολογίζονταν γύρω στους 20.000.  

 Διαγράμματα εξέλιξης της πανδημίας 
550px|

Οι κενές ημερομηνίες στα διαγράμματα ανήκουν σε ημέρες κατά τις οποίες δεν δόθηκαν στοιχεία στη δημοσιότητα από τον ΠΟΥ, αλλά περιλαμβάνονται στα διαγράμματα για λόγους πληρότητας και καλύτερης κατανόησης της εξέλιξης της επιδημίας.

 Παραπομπές 

 Εξωτερικοί σύνδεσμοι 

 Γρίπη από το νέο ιό Α (Η1Ν1), Κέντρο Ελέγχου και Πρόληψης Νοσημάτων
 Lung.gr - H1N1 
 Όλα τα σχετικά άρθρα από την Καθημερινή
 Σύγκρουση Συμφερόντων: Ο Παγκόσμιος Οργανισμός Υγείας και οι "θεωρίες συνομωσίας" για την πανδημία γρίπης

Κατηγορία:Γρίπη
Κατηγορία:Πανδημίες